Airship Pirates | RPG | RPGGeek
RPG Rank: 776
2012 UK Games Expo Best Role-playing Game Winner
Flintlock & Steel: Renaissance Adventures #09: Junkyard
Num Views: 2812 November | 2008 | Lewies Mymer
Vloek of nie?
November 23, 2008 Lewies Mymer	14 Comments
Ek lees op Ant Sussa se blog en kommetaar daarop ‘n paar gedagtes oor wat is vloek en wat is nie. Nou plaas ek die rympie as my kommentaar.
Dis vir my vreemd hoe ‘n man in ‘n oomblik van skielike angina
vlot kan swets met sinonieme van die vroulike vagina
as ‘n motor roekeloos voor hom inswenk
is hy dadelik in ego en waardigheid gekrenk
oor sy lippe stroom dit, sonder blik of bloos
Kan jy nie kyk waar jy ry nie, jou bleddie doos!
maar tog, vir daardie verleidelike stukkie anatomie
kan sy manlike begeerte nooit nee sê nie!
Nog ‘n Kaapse kuier
November 23, 2008 Lewies Mymer	2 Comments
Vandag kom ons derde Kaapse kleindogter vir ons kuier, saam met haar ma, ons skoondogter, wie se ouers ook hier woon. Dit beteken dat ons haar nie so baie sal sien as die ander twee nie, maar dis nog steeds ‘n bonus kuier. Kan ‘n oupa nou so geseënd wees!
En die pa wat alleen moet agter bly die werk ter wille–somebody must bring home the bacon, boikie! Maar ons sal aan jou dink as ons ‘n glasie rooies skink en op jou in jou alleenheid drink en vir jou sê “Hier gaan alles flink en blink!”
Om te koop of nie
November 21, 2008 Lewies Mymer	10 Comments
Ek kom nou net van Jozi, stop by Ziggy in Potch om te kyk wat nuut is in die lyn van CDs. Klein Ziggy is nes sy pa, jy loop nie uit die winkel sonder om meer te koop as wat jy wou nie. Eintlik soek ek iets van Nick Cave, daar is egter nie voorraad nie. Koop toe ‘n versamelbundel Franse chansons, ‘n Naxos versameling met sg wedding music, die koop ek ter wille van een snit uit Boëlmann se Gotiese suite, en Carla Bruni. Ek moet darem weet of sy so mooi sing as wat sy lyk. Sover geluister na die chansons, heel bakgat. Die Naxos reeks is verstommend, nou R69, 00 stuk, ‘n lekker Kersgeskenk vir iemand.
Wat gee mens vir jou vrou? Ek is al deur vere ruikers, gedroogde ruikers, Spaanse stiervegter poppies, vase, glase, cheap scent en duur scent, Woolies geskenkbewyse, Placecol geskenkbewyse. Sexy onderklere? Die verkoopsdames sal dink ek is ‘n pedofiel wat onsedelike voorstelle maak vir kicks. Maretha Maartens of Solly Ozrovik (seker verkeerd gespel, maar wat de fok, as dit hom pla moet hy sy naam verander) se jongste treffers? Ek gaan nou ‘n rooie skink en die saak goed deurdink.
November 17, 2008 Lewies Mymer	1 Comment
Hoera! hoera! dis Maandag! Daai dag waar alles wat kan verkeerd gaan, wel verkeerd gaan.
Maar ek is reg vir die challenge, en more is Dinsdag, my gunsteling dag van die week, want dit is die verste verwyder van Maandag! Sterkte vir almal wat challenges moet face vandag!
November 14, 2008 Lewies Mymer	Leave a comment
Die son sit al hoog toe ‘n wilde geskud en geskommel in die Camry my laat wakker skrik. Dit voel of daar ‘n woeste gevryery op die agterste sitplek op dreef is, soos in ‘n inry fliek van ouds. Ek wil omdraai om te kyk wat aan die gang is maar kan beswaarlik roer, ek sit asof in sement gegiet,. Met ‘n groot gesukkel maak ek die safety belt se gespe los en spartel uit die kar. My Blou Bul hemp skitter spierwit soos ‘n engelkleed in die helder sonlig. Dit is oortrek met miljoene der miljoene fyn kristalletjies, amper soos die sequins op Jurie Els se hemp toe hy by die Orkney Snork Nie – fees opgetree het. Die hemp is stokstyf en kliphard, soos ‘n sement afgietsel hier om my lyf.
Dit is met ‘n yslike gewriemel en gewoel dat ek uiteindelik uit die borstrok wikkel, soos Houdini op van ouds. Die hemp is so swaar soos ‘n mudsak geelmielies, en toe ek dit op die gras onder die wilgerboom neersit, bly dit staan soos ‘n klein monument. Dit lyk soos ‘n torso wat uit marmer gebeeldhou is deur ‘n meester kunstenaar. Dit is ‘n volmaakte weergawe van my liggaam, elke spier, elke kontoer is met vakmanspresisie afgeëts, selfs die skakels van my 24 klaterkaraat goue ketting wat ek by die straatsmous in Durban gekoop het, is een vir een vasgevang in die wit marmerstof. Dis net hier oor my six pack waar daar fout is. Ek vee met my hand oor die gladde oppervlak en lek ingedagte aan my vinger en proe die sout smaak van liggaamsweet. Tydens gister se urelange geveg het met die baber het ek soos ‘n renperd op Turffontein gesweet in die bloedige son. Deur die nag het die sweet verdamp en die sout neerslag het in die hemp se materiaal geset soos nat sement wat droog word. Die feit dat ek stil geslaap het nadat ek my vasgegespe het, het natuurlik die stollingsproses aangehelp.
Hier agter my bokspring die Camry soos ‘n uitgelate bulkalf na die eerste lentereën. Ek maak die kattebak oop en die padda vlieg met ‘n luide hik uit die kar soos ‘n prop uit ‘n bottel Nuwejaarsjampanje. Hy wip soos ‘n Chinese gimnas op ‘n trampolien, so hoog dat hy my vierkantig in die oë kyk terwyl daar met elke sprong ‘n polifoniese hik uit sy keel ontsnap. Die gehikkery is sweerlik die nagevolg van die medisyne van gisteraand. Sy oë is bloedbelope, dit lyk soos ‘n straatkaart van Soweto. Sy hele lyf is die ene hoendervleis. Hy kwaak rasperig, ‘n weemoedige klank van dronkverdriet en selfverwyt. Die keer het ek niks om hom mee te help nie, nie eens ‘n Grandpa poeier nie. Ek vroetel so in my gatsak en daar kry ek darem ‘n Spur peppermint. Ek voer dit vir hom en hy suig so gretig daaraan dat sy wange hol word. Onmiddellik sak die bloed in sy oë soos skottelgoedwater wat uitgetap word. Sy wilde gehikkery bedaar en sy kras gekwaak neem melodie aan. Hy klink nou soos Dozi wat ‘n slampamperliedjie in Zoeloe neurie. Hy spring flink en grasieus na die water, en net voor hy induik, kyk hy om na my en gooi my die middelvinger saluut . Dan plons hy in die water in en verdwyn onder die oppervlak.
November 13, 2008 Lewies Mymer	Leave a comment
Ons kuier tans baie lekker met die Kapenaars. Daar is nie eintlik geleentheid om te blog nie. Ek hoop om teen die einde van volgende week terug te wees met die visvangstorie. Intussen, mag die naweek wat voorlê net vreugde en plesier bring.